Το **ριέλ** (riel, στη γλώσσα (Χμερ: រៀល , σύμβολο ៛) είναι το νόμισμα της Καμπότζης. Έχουν υπάρξει δύο ξεχωριστά ριέλ, το πρώτο κυκλοφόρησε από το 1953 ως το Μάιο του 1975 και το δεύτερο από την 1η Απριλίου του 1980. Στην Καμπότζη, το Δολάριο ΗΠΑ χρησιμοποιείται επίσης ευρέως. Μεταξύ των ετών 1975 και 1980, η χώρα δεν είχε νομισματικό σύστημα.

Πριν το ριέλ
------------

Τα προηγούμενα νομίσματα στην Καμπότζη ήταν το τικάλ Καμπότζης και το φράγκο Καμπότζης.

Πρώτο ριέλ, 1953-1975
---------------------

Το 1953 το παράρτημα του Ινστιτούτου Εκδόσεων των Κρατών της Καμπότζης, του Λάος και του Βιετνάμ *(Institut d'Emission des Etats du Cambodge, du Laos et du Vietnam)* στην Καμπότζη τύπωσε χαρτονομίσματα, σε διπλή ονομαστική αξία (σε πιάστρες Γαλλικής Ινδοκίνας και ριέλ). Παράλληλα, τα δύο άλλα παραρτήματα έκαναν το ίδιο και για το ντονγκ του Νοτίου Βιετνάμ και το κιπ του Λάος. Το ριέλ αρχικά υποδιαιρέθηκε σε 100 σαντίμ (*centimes*), όμως αυτό άλλαξε το 1959 σε 100 *σεν* (សេន). Για λίγα χρόνια στην αρχή, το ριέλ και οι πιάστρες κυκλοφορούσαν παράλληλα. Στην πραγματικότητα, τα πρώτα τραπεζογραμμάτια ριέλ ήταν επίσης σε ονομαστική αξία πιαστρών.

**Πρώτη σειρά 1955-56** - 1 ριέλ, 5 ριέλ, 10 ριέλ, 50 ριέλ  

**Δεύτερη σειρά 1956** - 1 ριέλ, 20 ριέλ, 50 ριέλ, 100 ριέλ, 500 ριέλ  

**Τρίτη σειρά 1963** - 5 ριέλ, 10 ριέλ, 100 ριέλ  

**Τέταρτη σειρά 1972** - 100 ριέλ[\*], 500 ριέλ, 1000 ριέλ [\*], 5.000 ριέλ [\*]

[\*] Μη εκδοθέντα

### Κέρματα

Τα 10, 20 και 50 σαντίμ του 1953 και τα κέρματα σεν ήταν κατασκευασμένα από αλουμίνιοκαι είχαν το ίδιο μέγεθος με τα ατ και σου του Λάος και του Νοτίου Βιετνάμ.

Ερυθροί Χμερ, 1975-1980
-----------------------

Παρότι οι Ερυθροί Χμερ τύπωσαν χαρτονομίσματα, αυτά δεν κυκλοφόρησαν, επειδή καταργήθηκαν τα χρήματα όταν ανέλαβε το καθεστώς.

**Πέμπτη σειρά 1975** - 0,1 ριέλ, 0,5 ριέλ, 1 ριέλ, 5 ριέλ, 10 ριέλ, 50 ριέλ, 100 ριέλ

Δεύτερο ριέλ, 1980- σήμερα
--------------------------

Έπειτα από την εισβολή του Βιετνάμ το 1978, το ριέλ έγινε ξανά νόμισμα της Καμπότζης την 1η Απριλίου του 1980, αρχικά με ισοτιμία 4 ριέλ = 1 δολάριο ΗΠΑ. Υποδιαιρείται σε 10 κακ (កាក់) ή 100 σεν. 

Εκτός από το ριέλ και το αμερικανικό δολάριο, σε ορισμένες περιοχές στα σύνορα με την Ταϊλάνδη χρησιμοποιείται ως νόμισμα και το μπαχτ. 

**Έκτη σειρά 1979** - 0,1 ριέλ, 0,2 ριέλ, 0,5 ριέλ, 1 ριέλ, 5 ριέλ, 10 ριέλ, 20 ριέλ, 50 ριέλ  

**Έβδομη σειρά 1987** - 5 ριέλ, 10 ριέλ  

**Όγδοη σειρά 1991-92** - 50 ριέλ, 100 ριέλ, 200 ριέλ, 500 ριέλ, 1000 ριέλ[\*], 2.000 ριέλ[\*]  

**Ένατη σειρά 1995** - 1.000 ριέλ, 2.000 ριέλ, 5.000 ριέλ, 10.000 ριέλ, 20.000 ριέλ, 50.000 ριέλ, 50.000 ριέλ  

**Δέκατη σειρά 1995-99** - 100 ριέλ, 200 ριέλ, 500 ριέλ, 1.000 ριέλ  

**Ενδέκατη σειρά 2001-08** - 50 ριέλ, 100 ριέλ, 500 ριέλ, 1.000 ριέλ, 2.000 ριέλ, 5.000 ριέλ, 10.000 ριέλ, 20.000 ριέλ, 50.000 ριέλ
  
  

**Σημερινά χαρτονομίσματα που είναι σε κυκλοφορία**  

50 ριέλ - 2002  
 100 ριέλ - 2001  
 500 ριέλ - 2002/04  
 1.000 ριέλ - 2005/07  
 2.000 ριέλ - 2007  
 5.000 ριέλ - από 4 Φεβρουαρίου του 2001  
 10.000 ριέλ - 2001/05  
 20.000 ριέλ - 2008  
 50.000 ριέλ - 2001 
  

[\*] Ακυκλοφόρητα

### Κέρματα

Τα πρώτα κέρματα ήταν των 5 σεν και παρήχθησαν το 1979. Ήταν κατασκευασμένα από αλουμίνιο. Ως το 1994 δεν κόπηκαν άλλα κέρματα. Εκείνη τη χρονιά εισήχθησαν κέρματα σε αξίες των 50, 100, 200, και 500 ριέλ.

Παραπομπές
----------

1. ↑  *riel* στη Χμερ Εξαιτίας της πολυπλοκότητας της γραφής Χμερ, σε πολλούς φυλλομετρητές δεν εμφανίζονται σωστά οι χαρακτήρες, ακόμα και αν γίνει εγκατάσταση της γλώσσας Χμερ.
2. ↑  Κινεζικό Πανεπιστήμιο του Χονγκ Κονγκ. «Historical Exchange Rate Regime of Asian Countries: Cambodia». Αρχειοθετήθηκε από το πρωτότυπο στις 8 Δεκεμβρίου 2006. Ανακτήθηκε στις 21 Φεβρουαρίου 2007.
3. ↑  Kurt Schuler. «Tables of Modern Monetary History: Asia». Αρχειοθετήθηκε από το πρωτότυπο στις 19 Φεβρουαρίου 2007. Ανακτήθηκε στις 21 Φεβρουαρίου 2007. The US dollar also circulates freely
4. ↑  frizz restaurant in Cambodia. «Cambodia Practical: money, ATM, transport, cheap flights». Αρχειοθετήθηκε από το πρωτότυπο στις 26 Φεβρουαρίου 2007. Ανακτήθηκε στις 21 Φεβρουαρίου 2007.
5. ↑  Cambodian Currency Collection Καμποτζιανή Νομισματική Συλλογή Αρχειοθετήθηκε 2009-07-20 στο Wayback Machine.
6. ↑  Cambodian Currency Collection Καμποτζιανή Συλλογή Νομισμάτων Αρχειοθετήθηκε 2009-07-20 στο Wayback Machine.
7. ↑  Cambodian Currency Collection Cambodian Currency Collection Αρχειοθετήθηκε 2009-07-20 στο Wayback Machine.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ριέλ**  |

* Cambodian Commercial Bank showing legal tender banknotes